سرگوست.. دیم پہ ملکءَ ششمی بہر
نعیم حمید
من اشتاپ اشتاپ جان ئے شُشت دیم پہ جاوید کمپلیکس نیمءَ دوہیں گاڑی نئیتکگ اتاں من سراجءُ زریپ یکجاہ بوتیں یک گاڑی ئے نزیر نگوریءَ گون اَت یکے جلیل جوہرءَ نزیرءَ مزنیں سَرپ گاڑی ے گون اَت بچک درست یکجاہ بوتیں سامان زرتاں من سراج. اجاز. ارپان اُسمان. جلیل کسانیں گاڑیءَ اتیں امجد مراد .شُئیب .زریپ مروان… نزیرءَ دگے بینکےءِ منیجرے گون ات چہ مُودءَ زبہر اَت ما سپر بندات کت گوادرءَ کمو گستا بوتیں داں پُشتہ گاڑیءِ ھارِن ءِ
توار پیداک انت جلیلءَ دراہینت آ اُشتاتگاں ما شتیں ھمودا داں گاڑی ءِ سَرکِٹ ترک اتگ سنگتاں جوگاڑ کُت امجد ءَ منی گوشءِ تہا گُشت اللہ ہئیر بکنت مرشی مارا شُمّے گون انت دیما باریں چے بیت ما اتکیں پسنیءِ کرّا داشت شئیبءَ یکے پُون کت کہ مارا سامان لوٹ ایت آ مہنگا گوشگءَ اَت من اکرم اسلم پُون کت داں اکرمءَ گشت شما بیا ات ما یک گاڑی ے شتیں من سراج شئیب شتیں ما پسنی تہا سر بوتیں شربت والاے دیست نشتیں شربتءِ آرڈر دات اکرمءِ آہگءَ پیسر یکے چو جبرائیلءَ نازل بوت اکٹینگءَ بندات بوت منی نام ششو انت من بنگلہ بازارءَ نشتگاں ناچے ھم شوکیں پیشداشت ئے یک سؤتے ھم گشت ئے کہ وت ھم سرپد نہ بوتءُ ما ھم .. ششوءَ گشت داہ کلدار نی بدے ات ما گشت بس داہ کلدار گیش نہ زرتءُ داہ کلدار گشی منی ریٹ انت ششو شت من سراجءَ گشت پسنی چہ شائرءُ گشندہءُ زمکارءَ چے سَر رِتکگ اکرم اسلمءُ یونس رستاں ما گشت ادا داروکاہی مکن ات مارا اسٹورءَ بر ات ما پدا در کاہیں ما شتیں اسٹورءَ یک کسانیں زھگے در اتک
چے لوٹ ئے؟ یکبرے من بلاہین جیڑگیءَ کپتاں اے انگت نہ زانت منی نیکءُ بد چے انت نشتگ شرابءُ بئیر بہا کنگا انت سراجءَ جست کت اے آ شراب است آہیءَ دراہینت پلاں شراب است سراجءَ گشت چار بیار گونڈو شت توکا اکرمءَبگشت چون انت؟ من گشت شوک انت ما گپءَ اتیں گونڈو رست اکرمءُ سراج گوشگءَ اتاں تو گِران کنگا ئے اکرمءَ منا اشارہ ے جت چون انت من گشت دلبندءِ چے ھتم … اکرمءَ مارا نیم راہءَ برت ءُ ما اکرم جازت کت ءُ سپر پہ کنڈ ملیرءَ بندات کت ما روان اتیں جَلّان اتیں اکس کشّان کت داں مگربءِ ساہتءَ سر بوتیں گاڑی روڈءِ سرا داشت ما جہلءَ ایر اتکیں ھر نیمگا مردم اَت واہءُ زاری اَت دلکش ات مارا تمبوے گون اَت بچکاں تمبو آورت درستاں استادی کت اے تمبو نوکیں ڈیزاہینی ے تہا اَت سنگتاں دو گنٹہءَ گیش جت اڑ کت نہ کت سراجءَ گشت من وتئی بوتلءَ پچ کناں اینچو برداش نبیت ماہ ے رمزانءَ گوستگ پورا سر ءُ پاد گون نیاں سراجءَ بوتل زرت یک نیمگے نشت ءُ پئیک اڑ دات سنگتاں پہ واری تمبو جوڑ دات ما نشتءُ دیواان ے کت یک بوتلے ھلاس بوت دومی ھم ھلاس بوت من گلاس دستءَ کت ما کوہءِ جہلءَ نشتگ اتیں من دیست لہتیں بچک کوہءِ سرا نشتگ ورگ اڑ کنگایاں من سنگتاں گشت رواں اے درست منی سنگتاں مے بچکاں منا آواز دات نعیم مرو شر نہ انت من یکےءِ گپ گوش نہ داشتءُ برزا سر کپتاں نزیکءَ چے گوزگءَ اتاں یکےءَ توار جت نعیم حمید من گشت بلکں من سرا بروبر نیاں کمو دیما شتاں دگرےءَ گشت نعیم حمید توے؟ من اُورت چارتاں داں اے پسنی سنگتاں یکے سیلان داود اَت یکے نوروز کلمتی آ سنگت من پجّہ نیارتاں اشاں منءَ نندارینت آ ھم نوش کنگءَ اتاں اشاں چارجر والا مئیکے گون اَت من زرت من زوریں آوازءَ گوں سراج بیا اسٹیجءَ سراج اسٹیجءَ وتا سر کن سراج مَلاّن اَت منءُ سراجءَ اشانی دیوانءَ نشتءُ پوتاری کت ءُ شئر ھم ونت سنگتاں دراہینت شرّین شما اتکگ ئے مارا کمو دلگوش کنت ات اشاں مارا باز شرپ بکش اتءُ مارا مئے سنگتاں توار جت کہ بیا ات نوں ورگ تیار اَنت ما سنگت جازت کتاں ایر کپتیں ما شپءِ شام کتءُ من سراجءَ گشت بِریں سنگت درگیجیں زریپ مروانءُ ارپانءَ گشت ما ھم کاہیں گوں ما گشت بِرین ئے ما روان اتیں ھر نیمگا سؤت لگ اتگ اَت ناچ اَت ریکانی تہا ما کپان پُروشان اتیں داں دیست یکے نشتگ سؤت جنئگءَ انت مہلوک درست ھمدا مُچ اَنت سنگت ءِ توار انچو بد اَت کہ دلءَ گشت اے ھم گشندہے ھمدا لہتیں ٹیبل ایر اَت ما ھمشی سرا نشتیں مارا اشی توار دوست بوھگا نہ اَت سنگتان گشت برین ے دیما منی پاد آہگءَ گوں کِلّاےءَ منی پینٹ گِپت دان پینٹ پُشتہ دِرت من سک بے وار اتاں من دستے پشتہ پینٹءَ گوں داشت ھر نیمگا سنگت روان اتاں من گوں دِرتگیں پینٹءَ گون اتاں سنگت مُچّےءِ کرا اُشتاتاں کراچیءِ سنگت سک ناچءَ اتاں من گوں دِرتگیں پینٹءَ تہا دَؤر کت دلءِ تبءَ ناچ کت سنگت منءَ گوشگا اتاں نعیم بِریں من کہ درآہگءَ اتاں کراچیءِ سنگتاں منا چامپ ات ناں تو ناچ بکن گوں من ھوشءَ نہ اتاں من دلءَ گشت منی پینٹ درتگ تو سہی نہ ئے چدو گیش ناچ بکناں اے پینٹ سجو دِرّیت من ھشکءُ سیاہ ننداں کراچی والا سنگتے منا یلہ کنگا نہ اَت من گشت سراج بیا جان ناچ سک وش انت سنگتاں منی دست گپت زور چہ اے مُچّیءِ تہا چے در کُت ما پدا دیم پہ تمبوءَ سر بوتیں من گشت سنگتاں منا دگے پینٹے بدے ات کہ اے پینٹءِ جنازہ چست انت سنگتاں پینٹے آورت من پادءَ کت من چتور واب کپتاں اے سما نہ بوت شپءِ نِسپءَ منءَ مِسّءَ گپتگ اَت من پاد اتکاں اُشتوکاہی تمبوءِ نیمگا مِسّے کُت کچکےءَ راشگ بنا کت نزیر نگوری پاد اتک کچکءُ مِر من گشت اے کچکے نہ انت جان تو وسپ ڈنءَ سک نمب اَت من تمبوءَ پُترتاں درست شِناّلاں دیم چیر کپتگاں سہب بوت درست پاد اتکگ اتاں زریپءَ گشت دوشی سک نمب بوتگ نمب منی دپءُ دیما لگ اتگاں نزیر نگوریءَ گشت اے ھرامیں نمبءِ آپ نہ بوتگاں دوشی نعیمءَ تئی سرا مِس کتگ چمّءِ وت دیستگ سنگت کندگا اتاں زریپ ٹینٹ کلاگ زرت ے سراجءُ اجاز انگت واب اتاں سنگتاں شرابءِ دو بوتل زرت سراجءِ یکے اے بگلءَ دات ءُ یکے آ بگلءَ اکس کش ات سراج پاد اتک سراجءِ اکس سنگتاں سراجءَ پیش داشتاں اے واجہ شرابیانی ھال انت سجین کندگءَ اتاں داں امجد مرادءَ گشت بیا ات ڈنءَ ناری تیار انت من ءُ سراج یکیں کشءَ نشتیں برزءِ نیمگا پسنی والا سنگتاں چے یکے ہمینگو چارگءَ اَت سراجءِ دستءِ اشارہ ئے جت ئے سراجءَ منءَ چاراِتءُ دراہینت نعیم ائے کئے اِنت؟؟ من وا اشیءَ پجّاہ نیاراں من گشت دوشی تو یک لکھءُ پنجاہ ھزار شئر کجا ونتگ سراجءَ مسکرا دراہینت شپ گوستگ نوں سُہب انت ما ناری کت منءُ سراجءَ کمیرہ بڈا کت من شتاں داود سیلانی کرا کہ مارا کمیرہ ے سِٹینگءَ بکن بدے گوں کہ ما ھردو نہ زانیں کیمرہ چی ئے سیلانیءَ کیمرہ شر کت من ءُ سراج دیم پہ تیابءَ ودگ بوتیں
روان انت